**14 dagers karantene for alle som har vært på reise i områder med vedvarende koronasmitte**

**Helsedirektoratet utvidet lørdag 07.03 anbefalingen om hvem som bør holde seg hjemme, til å gjelde alle personer som har vært i områder med vedvarende smitte av koronavirus.**

Det betyr at alle barn som har vært i [områder med vedvarende smitte](https://www.fhi.no/nettpub/coronavirus/fakta/omrader-med-vedvarende-spredning-av-koronaviruset-coronaviruset/), skal holdes hjemme fra skolen eller barnehagen i 14 dager etter hjemkomsten, uavhengig av om de har symptomer eller ikke og uavhengig av om de er blitt testet eller ikke.

**Tilbakevirkende kraft**
Dette tiltaket har tilbakevirkende kraft. Det betyr at om dere kom hjem fra et område med vedvarende koronasmitte for ti dager siden, og barnet har gått på skolen eller i barnehagen i denne perioden, skal barnet likevel holdes hjemme de neste fire dagene.

Det er viktig at barna i denne perioden ogsåunngår andre steder der man lett kommer nær andre, og generelt unngår nær kontakt med andre.

[Her er en oppdatert oversikt over områder med vedvarende koronasmitte.](https://www.fhi.no/nettpub/coronavirus/fakta/omrader-med-vedvarende-spredning-av-koronaviruset-coronaviruset/)

**Hva gjør dere hvis barnet har symptomer?**
Opplever barnet symptomer som hoste og feber må dere ringe **legevaktens koronatelefon 51 91 40 30** (åpen alle dager kl. 09.00 - 22.00). Det er viktig at dere ringer først og ikke bare møter opp.

**Barn og koronasmitte**
Andel barn som er rapportert med påvist infeksjon, har så langt vært lav. Det kan tyde på at barn enten får milde symptomer, eller blir smittet i mindre grad. Det er likevel viktig at alle er med og forhindrer videre spredning ved at man overholder rådene fra Helsedirektoratet.

Viser forøvrig til [kommunens hjemmeside](https://www.stavanger.kommune.no/korona) som oppdateres kontinuerlig.

Folkehelseinstituttets (FHI) råd og informasjon til befolkningen: <https://www.fhi.no/sv/smittsomme-sykdommer/corona/>